**ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**ΣΑΒΒΑΤΟ 31 ΙΟΥΛΙΟΥ 2021**

**...................................................................................**

**21.00 ΣΥΝ ΓΥΝΑΙΞΙ (Ε)  W**

**22.00 ΞΕΝΗ ΣΕΙΡΑ (Ε)  Κ12  GR**

**«Και μετά δεν έμεινε κανένας» (And Then There Were None)**

**Μίνι δραματική σειρά μυστηρίου 2 επεισοδίων, παραγωγής Αγγλίας 2015.**

**Σκηνοθεσία:**Κρεγκ Βιβέρος.

**Σενάριο:** Σάρα Φελπς, βασισμένο στο ομότιτλο μυθιστόρημα της Άγκαθα Κρίστι.

**Παίζουν:** Σαμ Νιλ, Έινταν Τέρνερ, Μιράντα Ρίτσαρντσον, Τσαρλς Ντανς, Τόμπι Στίβενς, Νόα Τέιλορ, Τσάρλι Ράσελ, Μέιβ Ντέρμοντι, Μπαρν Γκόρμαν, Χάρλεϊ Γκάλακερ, Ντάγκλας Μπουθ, Ρομπ Χιπς.

Στην Αγγλία του 1939, δέκα άγνωστοι μεταξύ τους άνθρωποι παρασύρονται σ’ ένα απομονωμένο νησί. Τα ένοχα μυστικά τους αποκαλύπτονται και σύντομα συνειδητοποιούν ότι τίποτα δεν έγινε στην τύχη…

Η ώρα να πληρώσουν τα εγκλήματα του παρελθόντος έχει πλέον φτάσει.

Πρωταγωνιστεί μια πλειάδα γνωστών ηθοποιών, όπως ο **Σαμ Νιλ,** ο **Έινταν Τέρνερ,** η Μιράντα **Ρίτσαρντσον**και ο **Τσαρλς Ντανς.**

**Eπεισόδιο 1ο.**Αγγλία 1939. Ο κόσμος βρίσκεται στο χείλος του πολέμου και δέκα εντελώς ξένοι μεταξύ τους άνθρωποι, ένας αδιόρθωτος πλέι μπόι, ένας προβληματικός γιατρός, ένας ετοιμοθάνατος δικαστικός, ένας  άξεστος αστυνομικός, ένας αδίστακτος μισθοφόρος, μια θεοφοβούμενη γεροντοκόρη, ένας επιτηδευμένος στρατιωτικός, μια αγχωμένη γραμματέας και δύο πικρόχολοι υπηρέτες πείθονται να αφήσουν για λίγο τις προβληματικές ζωές τους και να επισκεφθούν το Νησί του Στρατιώτη, ένα απομονωμένο βραχώδες νησί κοντά στην ακτή Ντέβον.

Βρίσκονται αποκομμένοι από την ηπειρωτική χώρα με τους οικοδεσπότες τους, τον κύριο και την κυρία Όουεν, να είναι μυστηριωδώς απόντες. Όλοι οι επισκέπτες κατηγορούνται  για ένα μοναδικό και φρικτό έγκλημα από μια φωνή που ακούγεται από γραμμόφωνο αμέσως μετά το δείπνο. Καθώς οι επισκέπτες συνειδητοποιούν ότι κανένας τους δεν έχει δει έστω μία φορά τους Όουεν, γίνεται φρικτά προφανής η αιτία της συνάθροισής τους στο νησί: θα τους εκτελέσουν έναν-έναν.

Πού κρύβεται όμως ο δολοφόνος; Μπορεί ο δολοφόνος να είναι κάποιος από τους επισκέπτες;

**23.30 ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ GR**

**...................................................................................**

**ΚΥΡΙΑΚΗ 1η ΑΥΓΟΥΣΤΟΥ 2021**

**...................................................................................**

**21.00 ΜΙΑ ΜΕΡΑ ΓΙΑ ΟΛΟ ΤΟΝ ΚΟΣΜΟ (Ε)  W**

**22.00 ΞΕΝΗ ΣΕΙΡΑ (Ε)  Κ12  GR**

**«Και μετά δεν έμεινε κανένας» (And Then There Were None)**

**Μίνι δραματική σειρά μυστηρίου 2 επεισοδίων, παραγωγής Αγγλίας 2015.**

**Eπεισόδιο 2ο (τελευταίο).**Οι μέρες διαδέχονται η μία την άλλη στο νησί και στο απομονωμένο κτήριο. Ο αόρατος εχθρός χτυπά ξανά και ξανά και ο αριθμός των φιλοξενουμένων μειώνεται συνεχώς. Όλα έχουν να κάνουν με ένα παιδικό τραγουδάκι για δέκα στρατιωτάκια που εξαφανίζονται το ένα μετά το άλλο. Κάθε απόπειρα των φιλοξενουμένων να αντιδράσουν ή να παραπλανήσουν τον δολοφόνο είναι καταδικασμένη να αποτύχει και η όποια εμπιστοσύνη μπορεί να υπήρχε μεταξύ τους, σιγά-σιγά καταρρέει.

Ανταλλάσσουν κατηγορίες, τα πνεύματα οξύνονται, οι συμμαχίες διαλύονται. Και καθώς οι πιθανότητες επιβίωσής τους μειώνονται συνεχώς, η αμοιβαία καχυποψία δίνει τη θέση της σε μια αίσθηση μιας μοίρας κοινής. Δεν υπάρχει κάποιος σπουδαίος αστυνομικός για να διαλευκάνει την υπόθεση και να τους σώσει. Έχουν ο ένας τον άλλον, αλλά δεν υπάρχει εμπιστοσύνη μεταξύ τους. Καθώς πέφτει το σκοτάδι για άλλη μία φορά, κάθε φιλοξενούμενος βρίσκεται αντιμέτωπος με τις αλήθειες από το παρελθόν του, ενώ η τιμωρία βρίσκεται προ των πυλών.

**23.30 ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ GR**

**...................................................................................**

**ΣΑΒΒΑΤΟ  7 ΑΥΓΟΥΣΤΟΥ 2021**

**...................................................................................**

**21.00 ΣΥΝ ΓΥΝΑΙΞΙ (Ε)  W**

**22.00 ΞΕΝΗ ΣΕΙΡΑ (Ε)  Κ12  GR**

**«Η Μις Σκάρλετ και ο Δούκας» (Miss Scarlet and the Duke)**

**Δραματική σειρά μυστηρίου-εποχής 6 επεισοδίων, συμπαραγωγής Ιρλανδίας-Αγγλίας 2020.**

**Σκηνοθεσία:** Ντέκλαν Οντιάιερ.

**Πρωταγωνιστούν:** Κέιτ Φίλιπς, Στούαρτ Μάρτιν, Κάθι Μπέλτον, Ντάνι Μιντουίντερ, Κέβιν Ντόιλ.

**«Μία γυναίκα ντετέκτιβ στο Λονδίνο του 1850»**

**Γενική υπόθεση:** Με φόντο το Λονδίνο του 19ου αιώνα και την κοινωνία που «γέννησε» τον Τζακ τον Αντεροβγάλτη, μια ατρόμητη ηρωίδα παίρνει σάρκα και οστά στο πρόσωπο της **Κέιτ Φίλιπς.**

Η ευρηματική Μις Σκάρλετ πάντα προτιμούσε να διευθύνει το γραφείο ντετέκτιβ του πατέρα της, παρά να συμπεριφέρεται σαν «σωστή κυρία». Αναλαμβάνει τα ηνία του, όμως οι κίνδυνοι και τα περιστατικά όπου θα εμπλακεί, θα τη δοκιμάσουν μέχρι τέλους.

**Επεισόδιο 1ο: «Κληρονομιά» (Inheritance)**

Όταν ο πατέρας της πεθαίνει από ανακοπή, η Ελίζα αναλαμβάνει την επιχείρηση ντετέκτιβ του πατέρα της, παρά την αντίθετη γνώμη και τις επιθυμίες όλου του κόσμου.

Στην πρώτη της υπόθεση, η Ελίζα προσλαμβάνεται από έναν αδίστακτο άνδρα, που προσπαθεί να βρει τη χαμένη ανιψιά του.

**Επεισόδιο 2ο: «Η γυναίκα με τα κόκκινα» (The Woman in Red)**

Ως η μοναδική γυναίκα ντετέκτιβ του Λονδίνου, η Ελίζα δυσκολεύεται να βρει υποθέσεις.

Χρειάζεται άμεσα χρήματα και γι’ αυτό αναλαμβάνει μια φαινομενικά δύσκολη υπόθεση. Να αποδείξει την αθωότητα ενός ανθρώπου που βρέθηκε στο σημείο ενός φόνου με ένα ματωμένο μαχαίρι στα χέρια του, έχοντας ομολογήσει την ενοχή του.

**23.40 ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ (Αλλαγή ώρας)**

**...................................................................................**

**ΚΥΡΙΑΚΗ 8 ΑΥΓΟΥΣΤΟΥ 2021**

**...................................................................................**

**21.00 ΜΙΑ ΜΕΡΑ ΓΙΑ ΟΛΟ ΤΟΝ ΚΟΣΜΟ (Ε)  W**

**22.00 ΞΕΝΗ ΣΕΙΡΑ (Ε)  Κ12  GR**

**«Η Μις Σκάρλετ και ο Δούκας» (Miss Scarlet and the Duke)**

**Δραματική σειρά μυστηρίου-εποχής 6 επεισοδίων, συμπαραγωγής Ιρλανδίας-Αγγλίας 2020.**

**Επεισόδιο 3ο: «Πράξεις, όχι λόγια» (Deeds not Words)**

Ενώ η Σκότλαντ Γιαρντ έχει το βλέμμα της πάνω σε πολλές, ενδεχομένως «επικίνδυνες», συμμορίες και πολιτικές ομάδες, η Ελίζα προσλαμβάνεται από τον Ντιουκ για να διεισδύσει ως μυστική πράκτορας σε μία απ’ αυτές. Όταν όμως μαθαίνει ότι θα κατασκοπεύσει μια ομάδα γυναικών που αγωνίζονται για το δικαίωμα στην ψήφο, ο ενθουσιασμός της εξανεμίζεται.

**Επεισόδιο 4ο: «Ενθύμιο θανάτου» (Momento Mori)**

Οι Βικτωριανοί είχαν εμμονή με τον θάνατο και το πνεύμα. Είχαν μάλιστα και ένα μακάβριο έθιμο, σύμφωνα με το οποίο πλήρωναν έναν «φωτογράφο θανάτου» για μια λήψη από τον άρρωστο συγγενή τους.

Ένας απ’ αυτούς προσλαμβάνει την Ελίζα, καθώς λαμβάνει τρομακτικά «μετά-θάνατον» μηνύματα.

**23.40 ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ (Αλλαγή ώρας)**

**...................................................................................**